open-index/open-wikipedia-markdown huggingface dataset:
Nicu Vladimir

**Nicu Vladimir** (født 8. desember 1950, død 10. oktober 1995) var en rumensk visesanger.

Han studerte ved Kunstakademiet i București, malerkunstavdelingen. For en kort periode var han medlem av Flacăra-musikksirkelen. Han var en av deltakerne ved Folkfestivalen i Sighișoara i 1974. 

I desember 1989 søkte han om politisk asyl i USA, men ettersom den rumenske revolusjonen fant sted senere samme måned, trakk han tilbake søknaden og reiste tilbake til Romania.

En folkfestival til hans minne fant sted i Vama Veche i juli 2007.

I 2010 ble boken og CD-en «Lucrătorul ostenit» (Den utslitte arbeider) (red. Daniel-Silvian og Petre Emil Kindlein, Blumenthal-forlaget) publisert.

Bandet Pasărea Colibri spilte inn hans sang «Ce de lupi se înconjoară» på albumet «Cântece de bivuac».

Han var gift med Anda (som senere giftet seg med skuespilleren Florian Pittiș).

## Andre sanger
* *Colbul secundei*
* *Frigul, ferește-te, frigul*
* *Drum de rouă* 
* *Lucrătorul ostenit* 
* *Aer eram, eram văzduh*
* *Tristeți, iubita mea, tristeți*

## Referanser
Wilhelm Fabini

**Wilhelm Fabini** (født 29. februar 1936 i Brașov) er en billedkunstner fra Romania. Han tilhører den etninske minoriteten kalt Siebenbürgen-sakserne.

Han er tredje barn av sine foreldre, og er bror med arkitekten Hermann Fabini og med grafikeren Hellmut Fabini.

Etter å ha studert ved *Johannes Honterus-gymnaset* i Brașov, studerte han i en kort periode ved Det metallurgiske instittutet i Brașov, men byttet etterhvert til Kunstakademiet i Cluj, der han studerte bl. a. under professorene Virgil Fulicea og Romulus Ladea.

Etter avsluttende eksamen arbeidet han ved fajanse-fabrikken i Sighișoara og som keramikklærer ved den såkalte *Pionerskolen* i samme by.

I perioden 1965-1975 deltok han i mange utstillinger.

Han fikk internasjonale priser ved flere utstillinger han deltok i: Nagoya (Japan), Vallauris (Frankrike), Moskva (Russland), Athen (Hellas), Firenze (Italia) etc.. I 1976 vant han gullmedaljen ved den internasjonale keramikk-konkurransen i Faenza/ Italia.

I mai 2003 ble en byste av Hermann Oberth som Wilhelm Fabini har lagt avduket.

## Videre lesing

* *Wilhelm Fabini. Scurtă privire în atelierul său*, Editura Honterus, Sibiu, 2017

## Referanser
Eckhard Hügel

**Eckhard Hügel** (født **Gustav Eckhard Hügel**; 10. august 1908 i Agnita i Østerrike-Ungarn, død 14. september 1977 i Sighișoara i Romania) var en siebenbürgen-saksisk raseteoretiker, dikter og vitenskapsmann fra Romania.

Han var sønn av en bankdirektør.

Han studerte ved universiteter i Berlin (under Eugen Fischer), Kiel og Marburg, og tok doktorgrad i biologi ved universitetet Göttingen under professor Alfred Kühn.

Fra 1948 var han biologilærer ved Joseph Haltrich-gymnaset i Sighișoara, der han hadde blant sine elever dr. Walter H. Müller, professor ved Universitetet i Hannover, dr. Ingrid Essigmann-Capesius, professor ved Universitetet i Heidelberg, dr. Martin Keul ved Universitetet i Cluj, dr. Erika Schneider, vitenskapelig samarbeider ved WWF (World Wide Fund for Nature) i Rastatt.

## Bøker og andre skrifter

* *Möglichkeiten und Aufgaben der Rassen- und Erbforschung in Siebenbürgen*, i *Siebenbürgische Vierteljahrsschrift*, 5, s. 7-9
**Rassenforschung und Volksgruppe*, i *Deutsche Forschung im Südosten*, Sibiu, 1, s. 107-114, 1942
**Rassenforschung in der Geschichte*, i *Deutsche Forschung im Südosten*, Sibiu, 1, 1942
**Rassenforschung und ärztlicher Beruf*, i *Der Arzt im Osten*, 7, s. 143-47, 1942
**Rassenpolitische Gesichtspunkte in der Geschichte der Deutschen in Rumänien*, i *Deutsche Forschung im Südosten*, Sibiu, 2, 1943, s. 397-439
**Der Baum des Lebens - Bild und Gesetz des Entwicklungsgeschehens"* (Editura Kriterion)*,* București, 1975
**Das Hohelied des Lebens* (dikt), 1977

## Bibliografi
* *Lexikon der Siebenbürger Sachsen*, Wort und Welt-forlaget, Thaur bei Innsbruck, 1993, ISBN 3-85373-140-6
* Gerhard Wagenitz, *Goettinger Biologen 1737-1945. Eine biographisch-bibliographische Liste*, Vandenhoeck + Ruprecht Gmbh, 1997, ISBN 3525358768

## Referanser
Eupromera

* Se Systematisk inndeling

***Eupromera*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Nokså små, brune trebukker. De er kamuflasjefarget, ligner kvister og er noe knudrete. Antennene er kortere enn kroppen. Forlårene er påfallende fortykkede.

## Utbredelse
Slekten er endemisk for det østlige og sørøstlige Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Eupromerini Galileo & Martins, 1995
******** Slekten *Eupromera* Westwood, 1846
********* *[[Eupromera disparilis]]* Galileo & Martins, 1995
********* *[[Eupromera gilmouri]]* Fuchs, 1961
********* *[[Eupromera pascali]]* Dalens, 2016
********* *[[Eupromera similis]]* Breuning, 1940
********* *[[Eupromera spryana]]* Westwood, 1846
********* *[[Eupromera zonula]]* Galileo & Martins, 1995

## Kilder
* Liste over slektene
* Katalog med utbredelsesdata

## Eksterne lenker
* Bildegalleri 
*
Nicolas av Sverige

**Nicolas Paul Gustaf** (født 2015) er en svensk prins og hertug av Ångermanland. Han er sønn av prinsesse Madeleine og Christopher O'Neill samt yngre bror til prinsesse Leonore. Han er nummer elleve i den svenske tronfølgen.

## Titler, ordener og utmerkelser

### Svenske ordener og dekorasjoner
*   Riddare och Kommendör av Kungl. Maj:ts orden (Serafimerorden), räknas från födseln men tilldelades insignierna vid sitt dop den 11. oktober 2015.
*   Riddare av Carl XIII:s orden, från födseln.

## Referanser
Ioan Bogolea

**Ioan** (eller **Ion**) **Bogolea** (født 1940, døde 2000) var en rumensk håndballspiller som spilte målvakt. Han ble to ganger verdensmester med det rumenske landslaget. 

Etter å ha spilt for *Flamura Roșie Sighișoara* (der han hadde Rudolf Eder som trener), spilte han for Dinamo București.

Han var medlem av laget som vant gull i Håndball-VM 1961 for menn og Håndball-VM 1964 for menn. Han spilte 44 kamper for landslaget.

I 1963 vant han en bronsemedalje ved Universitetsverdensmesterskapet i håndball for menn i Sverige.

Som medlem av Dinamo București vant han bl.a. landsmestertittelen og EHF Champions League.

## Referanser
Aurel Bulgariu

**Aurel Bulgariu** (noen ganger stavet **Bulgaru**; født 13. juli 1934 i Sighișoara, død 25. mars 1995) var en rumensk håndballspiller som spilte bakspiller. Han ble to ganger verdensmester med det rumenske landslaget, i 1961 og i 1964.

Etter å ha spilt for Flamura Roșie (der han hadde Rudolf Eder som trener) og Locomotiva Sighișoara (1951–1954) byttet han klubb og spilte for C.C.A. București, som han vant landsmestertittelen med.

Etter at han la opp, ble han trener og ledet blant annet herrelandslagene i Egypt, Tunisia og Marokko.

## Resultater
Bulgariu ble vedensmester med Romanias herrelandslag i 1961 og i 1964. Han spilte 42 landskamper og scoret 109 mål.

## Æresbevisninger
* Han er æresborger av Sighișoara.
* Han ble utnevnt til «*Maestru emerit al sportului*» («fortjent idrettsmester») i 1961.
* Et målskyttertrofé i håndball for menn er oppkalt etter ham.
* En idrettshall i hjembyen hans er oppkalt etter ham.
* En internasjonal turnering for juniorer er oppkalt etter ham.

## Referanser
Ekstremtermometer

Et **ekstremtermometer** er et termometer som kan måle både maksimums- og minimumstemperatur. Det er laget slik at det blir liggende tilbake to stifter ved henholdsvis høyeste og laveste temperatur som har vært registrert gjennom et visst tidsrom.
Helminda

* Se Systematisk inndeling

***Helminda*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En middelsstor, gråbrunt-spraglete trebukk. Pronotum har en butt tann midt på hver sidekant. 
Dekkvingene har litt utstående, stumpvinklede "skuldre" og ender i en spiss.

## Utbredelse
Arten lever i Chile.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Forsteriini Tippmann, 1960
******** Slekten *Helminda*  Blanchard, 1851
********* *[[Helminda pilipennis]]* Blanchard, 1851

## Kilder
* Liste over slektene
* Katalog med utbredelsesdata 

## Eksterne lenker
* Bilde av arten 
*
Gnoma

* Se Systematisk inndeling

***Gnoma*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore til nokså store, mer eller mindre mørkbrune trebukker med lange antenner. Slektene ser noe ulike ut. Slekten *Gnoma* utmerker seg ved at pronotum er svært langt og smalt, nærmest rørformet. *[[Imantocera]]* kan kjennes på en kraftig dusk av stive, mørke hår omtrent midt på antennene, slekten *[[Psectrocera]]* har to slike dusker på hver antenne.

## Utbredelse
Gruppen er utbredt i Sørøst-Asia og Australia, like fra India i vest til Ny-Caledonia i øst.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Gnomini J. Thomson, 1864
******** Slekten *Gnoma* Fabricius, 1801
********* *[[Gnoma admirala]]* Dillon & Dillon, 1951
********* *[[Gnoma affinis]]* Boisduval, 1835
********* *[[Gnoma agroides]]* Thomson, 1860
********* *[[Gnoma atomaria]]* Guérin de Méneville, 1834
********* *[[Gnoma australis]]* Schwarzer, 1926
********* *[[Gnoma blanchardi]]* Breuning, 1945
********* *[[Gnoma boisduvali]]* Plavilstshikov, 1931
********* *[[Gnoma confusa]]* J. Thomson, 1865
********* *[[Gnoma geelvinka]]* Dillon & Dillon, 1951
********* *[[Gnoma gilmouri]]* Dillon & Dillon, 1951
********* *[[Gnoma jugalis]]* Newman, 1842
********* *[[Gnoma longicollis]]* (Fabricius, 1787)
********* *[[Gnoma luzonica]]* Erichson, 1834
********* *[[Gnoma malasiaca]]* Breuning, 1983
********* *[[Gnoma minor]]* Gressitt, 1952
********* *[[Gnoma nicobarica]]* Breuning, 1936
********* *[[Gnoma pseudosuturalis]]* Schwarzer, 1926
********* *[[Gnoma pulvurea]]* Pascoe, 1866
********* *[[Gnoma sticticollis]]* Thomson, 1857
********* *[[Gnoma subfasciata]]* Thomson, 1865
********* *[[Gnoma suturalis]]* Westwood, 1832
********* *[[Gnoma suturifera]]* Schwarzer, 1929
********* *[[Gnoma thomsoni]]* Dillon & Dillon, 1951
********* *[[Gnoma uniformis]]* Dillon & Dillon, 1951
********* *[[Gnoma vittaticollis]]* Aurivillius, 1923
********* *[[Gnoma zonaria]]* (Linnaeus, 1758)

## Kilder
* Liste over slektene
* Katalog med utbredelsesdata 

## Eksterne lenker
*
Meteorologisk observatorium

Et **meteorologisk observatorium** er en meteorologisk stasjon med et omfattende, og ofte spesialisert, observasjonsprogram, gjerne også med spesialutdannet personale under vitenskapelig ledelse. Ofte er observatoriene plassert i mer øde områder,  relativt langt fra sentralinstituttene, og er utstyrt for selvstendig virksomhet. 

## Norge
I Norge har en hatt slike observatorier på Ås, i Bergen, på Haldde ved Alta og på Svalbard. Slike observatorier her til lands er det for en stor del ikke behov for lenger, da en har en utbygget desentralisert tjeneste med et variert observasjonsprogram.

Meteorologisk Observatorium i Bergen (Det meteorologiske observatoriet på Nordnes, Fredriksberg) ble opprettet i 1903, etter at det hadde vært gjort systematiske meteorologiske observasjoner i Bergen allerede fra 1861, tilsluttet Lungegårdshospitalet. Observatoriet i Bergen var forløperen for Værvarslinga på Vestlandet, som ble opprettet i 1920. 

Haldde-Observatoriet i Kåfjord i Finnmark, som var i drift fra 1912 til 1926, og Geofysisk Institutt i Tromsø, som var i drift fra 1918 til 1927, var forløperne for distriktsentralen for værvarslingstenesten i Nord-Norge. 

Arktiske stasjoner ble opprettet på Spitsbergen i 1912, på Bjørnøya i 1920, Jan Mayen i 1921 og i Myggbukta på Øst-Grønland i 1922.
Nihongami

**Nihongami** (japansk: 日本髪 *nihongami,* betyr ‹‹japansk hårfisyre››) er en tradisjonell japansk hårfrisyrer, som går tilbake til Edo-perioden. Nå er det først og fremst hos *maiko* (geisha-lærlinger) at man kan se den. 

Det er vanskelig å sette opp håret alene i en nihongami-frisyre for .

Andre maiko-hårfrisyrer inkluderer wareshinobu, ofuku, yakko-shimada, katsuyama og sakko. Gion kobu maiko har en spesiell hårfrisyre for Miyako odori.

Nihongami krever bruk av spesielle kammer og en spesiell voks kalt *bintsuke*. *Kanzashi*, som er spesielle hårpynt, blir ofte brukt sammen med denne frisyren.

Andre japanske hårfrisyrer:
* Bunkin Shimada
* Kikugasane
* Mae Ware
* Oshidori No Hina
* Oshiyun
* Shimada

## Referanser
Université d’Aix-Marseille

**Université d'Aix-Marseille** er et offentlig universitet i Provence i Frankrike. Universitetet har sin historie tilbake til 1409, da Ludvig II av Anjou, greven av Provence, spurte Pisa-konsilet motpave Alexander V om å få opprette Université de Provence. Dagens universitet ble opprettet da Université de Provence, Université de la Méditerranée Aix-Marseille II og Université Aix-Marseille III fusjonerte i 2012.

## Referanser
Skotsk mesterskap i friidrett innendørs 2015

**Skotsk mesterskap i friidrett innendørs 2015** ble arrangert 1. februar 2015, i Glasgow i Skottland. 

## Resultater
### Herrer

### Kvinner

## Se også
*Skotsk mesterskap i friidrett 2015

## Eksterne lenker
*  The Power of 10 - Scottish National Senior Championships Emirates Arena 1 Feb 15
*  Scottixh Athletics - National Senior Indoor Championships - 01/02/2015
Mjølkedalsbreen

**Mjølkedalsbreen** er en isbre i Jotunheimen på grensen mellom fylkene Innlandet og Vestland. Den ligger i kommunene Vang og Luster, nordvest for innsjøen Bygdin og nord for innsjøen Tyin. Den har et areal på 3,3 km² og en lengde på 3,3 km.

Breen ligger mellom Mjølkedalspiggan i nord og Langekalvtinden i sør. Den grenser til Uranosbreen ved Uranostinden i vest. Skogadalsbreen ligger rett vest for Ureknatten som begge grenser til.

Mjølkedalsbreen hadde tidligere regelmessige jøkulhlaupar, store og brå flommer, på 1800-tallet og første halvdel av 1900-tallet. Vannet rant da via elvene Vinstra og Mjølkedøla gjennom Mjølkedalen fra Øvre Mjølkedalsvatn. Det største på 1900-tallet kom 3. august 1921 da 33 millioner kubikkmeter vann ble tømt fra breen i løpet av 48 timer. Elven hadde da en middelvannføring på om lag 500 m³/s, som er på nivå med de mest vannrike elvene i Norge. Siste store jøkulhlaup kom 30. januar 1937 da 3 millioner kubikkmeter vann rant fra breen i løpet av kort tid.

## Se også
* Isbreer i Norge

## Kilder
* .
Homonoea

* Se Systematisk inndeling

***Homonoea*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, slanke, stort sett lyst brunlige trebukker. Antennene er omtrent så lange som kroppen. Hannen har forlengede forbein.

## Utbredelse
Slekten er nesten endemisk for Filippinene, men et par av artene forekommer også på Borneo og Molukkene.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Homonoeini J. Thomson, 1864
******** Slekten *Homonoea* Newman, 1842
********* Underslekten *Homonoea* (i snever forstand)
********** *[[Homonoea albosignata]]* Breuning, 1950
********** *[[Homonoea boudanti]]* Hüdepohl, 1995
********** *[[Homonoea flavescens]]* Breuning, 1958
********** *[[Homonoea ornamentalis]]* Heller, 1926
********** *[[Homonoea pannosa]]* Newman, 1842
********** *[[Homonoea patrona]]* Newman, 1842
********** *[[Homonoea praecisa]]* Newman, 1842
********** *[[Homonoea rotundipennis]]* Breuning, 1950
********** *[[Homonoea samarana]]* (Heller, 1924)
********** *[[Homonoea uniformis]]* Jordan, 1894
********* Underslekten *Urocalymna*
********** *[[Homonoea longimana]]* (Westwood, 1822)

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Parisavtalen (andre betydninger)

**Parisavtalen** kan vise til:

*Parisavtalen, en klimaavtale inngått i 2015
*Parisavtalen (1303), en avtale mellom Filip IV av Frankrike og Edvard I av England. 
*Parisavtalen (1783), en fredsavtale mellom Storbritannia og USA.
*Parisavtalen (1810),  en fredsavtale mellom Frankrike og Sverige som avsluttet den svensk-franske krigen (1805–1810).
*Parisavtalen (1898), en avtale mellom USA og Spania etter at den spansk-amerikanske krigen  
*Parisavtalen (1900), en avtale mellom det spanske imperiet og den franske republikk.

## Se også
*Parisavtalene
*Paris-traktaten
*Briand-Kellogg-pakten
Jens Petter Nielsen

**Jens Petter Nielsen** (født 1949) er en norsk historiker. Han har vært professor på Institutt for arkeologi, historie religionsvitenskap og teologi ved Universitetet i Tromsø fra 1994. Nielsen har særlig vært opptatt av russisk historie og russisk-norske forbindelser frem til revolusjonen.

Han har utgitt bøker om nordnorsk historie, norsk-russisk relasjon og russisk historie, blant annet *[[Dødens løser alt.]] Nye perspektiver på Stalins terror (2012)*

## Bibliografi
* *Altas historie* (2 bd. 1990, 1995)
* *Den menneskelige dimensjon i Nordområdet* (red., 1994)

## Referanser


## Eksterne lenker
*
Songar frå fjorden – Den gongen me tok båten te bydn

***Songar frå fjorden – Den gongen me tok båten te bydn*** er en samleplate med artister fra Vestlandet, utgitt av Tylden og co. Albumet er produsert av Hans Petter Gundersen i Gjøa studio. Musikk Viggo Krüger tekst Morten Lorentzen, Musikk og tekst «Den Vesle Jenta og Folungen» av Ivar Medaas.

## Spor
# «Naust I Regn», Olav Stedje
# «Den Vesle Jenta Og Folungen», Claus Sellevoll
# «Reglene», Frank Hammersland
# «Småbrukerkona Anne Lise Ringsby», Kim Fairchild
# «Åresong», Olav Stedje
# «Steinløa», Mari Persen
# «Innover», Morten Lorentzen
# «Båten Te Bydn», Tine Taule
# «Guttormsen», Vigdis Åsgård & Marita Kleiveland
# «Guten og stuten», Bjørn Jensen
# «Ein fin vårdag», Hans Petter Gundersen
# «Fotballkampen», Erik Arne Eknes
# «Natt Over Osterfjorden», Tine Taule
# «I gamle dagar», Linda Fosse

## Eksterne lenker
* ''Songar frå fjorden – Den gongen me tok båten te bydn'' på deezer.com
* ''Songar frå fjorden – Den gongen me tok båten te bydn'' på shop.klicktrack.com
Sea Launch

**Sea Launch** (på norsk «Sjøoppskyting») var et internasjonalt, privat konsortium for oppskyting av romfarkoster med hovedbase i Long Beach i California. Sea Launch drev med oppskyting av satellitter fra en flytende plattform til havs. Fordelene med flytende oppskytingsplattformer fremfor faste oppskytingsbaser er at en kan flytte oppskytingene til det stedet som gir den beste oppskytingsbanen, og slik spare drivstoffkostnader.

Sea Launch begynte som et samarbeid mellom det daværende norske konsernet Kværner og selskap i Russland, Ukraina og USA. I 2007 eide Aker Kværner 20 % av Sea Launch, mens amerikanske Boeing Commercial Space eier 40 %. Russiske RKK Energija eier 25 % mens de resterende 15 % av SDO Yuzhnoye / PO Yuzhmash fra Ukraina. Selskapet var registrert på Caymanøyene. I juni 2009 ble selskapet slått konkurs. Sea Launch gjenoppsto med russiske eiere i 2010 som *Sea Launch S.A.R.L.*. Etter 2014 stoppet oppskytingsvirksomheten opp, og i 2018 ble selskapet kjøpt av det russiske konsernet S7 Space. I april 2022 innledet det statlige russiske romfartsforetaket Roskosmos samtaler med S7 Space med tanke på å overdra Sea Launch-virksomheten til Roskosmos.

## Oppskytinger
For å skyte opp satellittene til havs, benytter en utskytingsplattforma «Ocean Odyssey», en ombygd boreplattform, samt kommandoskipet «Sea Launch Commander». Bæreraketten som ble brukt var Zenit-3SL.

Den første oppskytinga fra Sealaunch var en testoppskyting av Demosat, en simulering av en 4&nbsp;500&nbsp;kg kommersiell last. Dato for oppskytingen var den 27. mars 1999. Den første kommersielle oppskytingen foregikk den 9. oktober 1999 for den amerikanske bedriften DirectTV. Den første mislykkede oppskytingen ble allerede ved den tredje oppskytingen den 12. mars 2000, da raketten med en satellitt fra ICO Global Communications feilet 8 minutter etter oppskyting. Av i alt 31 kommersielle oppskytinger (2012) har 2 av dem gått galt på et eller annet vis, mens 1 var en delvis suksess.

## Referanser


## Kilder
* Interfax: Roscosmos in talks with S7 over Sea Launch handover - Rogozin (publisert 11. april 2022) Besøkt 8. november 2022

## Eksterne lenker
* S7 - Sea Launch, offisielt nettsted  Besøkt 8. november 2022
* Offisielt nettsted
BSE

**BSE** kan vise til:

**Bovin spongiform encephalopati*, kugalskap
**Bolsjaja sovetskaja entsiklopedija*, *[[Store sovjetiske encyklopedi]]*
*Bretagne-Séché Environnement, et fransk sykkellag som i 2015 skiftet navn til Fortuneo-Vital Concept
Kharkiv traktorfabrikk

**Kharkiv traktorfabrikk** (ukrainsk: **Харківський тракторний завод**, russisk: **Харьковский тракторный завод**) er en traktorfabrikk i byen Kharkiv i Ukraina. Den første traktoren ble produsert i 1931. I dag produserer Kharkiv traktorer med motoreffekt opp til 132 kW (180 hk). En av de beste kjente modellene er den rammestyrte firehjulsdrevne traktoren T-150K, som har vært i produksjon fra 1993. Før sammenbruddet av Sovjetunionen ble traktorene solgt med merkenavnet **Belarus** (som betyr «Hviterussland»).

## Eksterne lenker
* Nettstedet til Karkov traktorfabrikk
Yaoguai Mingdan

**Yaoguai Mingdan**, (妖怪名单) eller ***Yāoguài Míngdān,*** på kinesisk best kjent som **Monster List** er en kinesisk animasjonsserie fra 2014. Til å være kinesisk har den fått mer oppmerksomhet fra den vestlige verden enn mange av sine «forfedre». Denne serien ble produsert av det kinesiske animasjonsstudioet Haoliners Animation League. I likhet med Fox Spirit Matchmaker har Yaoguai Mingdan oppnådd popularitet utenfor Kinas grenser.

## Handling
Feng Xi er en helt vanlig tenåring og veldig forelsket i skolens mest populære jente, Sujiu. Til tross for at alle guttene er etter henne, overhører tilfeldigvis Sujiu Feng Xis kjærlighetserklæring og bestemmer seg for å gi ham en sjanse. Men Sujiu er ikke en hvilken som helst jente. 
Mystiske og uforklarlige dødsfall hender oftere og oftere, og alle ofrene er menn.

For å forstå hva som egentlig foregår i livet hans må Feng Xi gå tilbake i tid og studere historien mellom mennesker og monstre. Det var flere grusomme kriger mellom dem i fortiden og selv mange år etter at det ble fred er det fremdeles enkelte monstre som ønsker å skape kaos i menneskenes verden.

En mystisk og tiltrekkende fristerinne ved navn Hehuan prøver å lure Feng Xi inn i leiligheten sin. Før han vet det er han fanget mellom to mektige kvinner og må beskytte seg selv og verden for å bevare freden.
Fikenfugler

* Australfikenfugl
* Grønnfikenfugl
* Wetarfikenfugl

**Fikenfugler** (*Sphecotheres*) er ei slekt i pirolfamilien. Dette er sangfugler som hører hjemme i ordenen spurvefugler. Slekten består av kun tre arter.

Fikenfugler regnes som mer opprinnelige enn ekte piroler (*Oriolus*), som trolig har oppstått senere enn fikenfuglene.

Fikenfuglene skiller seg fra ekte piroler ved en at artene har en bar, rød hudflekk rundt øynene. Hannene har sort hette og er betydelig mer fargesterke enn hunnene, som er annerledes utfarget og ganske uanselige i forhold. Hunnene har dessuten spettet bryst. Fikenfuglene hekker dessuten i kolonier og trives i flokk.

Fikenfuglene har en svært begrenset utbredelse. De finnes blant annet på De små Sundaøyer og i deler av Australasia.

## Arter
Artene er i henhold til «Handbook of the Birds of the World». Norske artsnavn er i henhold til Norsk Ornitologisk Forening. Navn i parentes er ikke-autoriserte navn.

* *Sphecotheres* Fikenfugler 
** *Sphecotheres hypoleucus* Wetarfikenfugl, endemisk for Wetar (De små Sundaøyer, Indonesia)
** *Sphecotheres viridis* Grønnfikenfugl, endemisk for Timor og Roti (De små Sundaøyer, Indonesia)
** *Sphecotheres vieilloti* Australfikenfugl (fem underarter)
*** *S. v. cucullatus*, endemisk for Kai Island (utenfor sørvestkysten av Ny-Guinea)
*** *S. v. salvadorii*, endemisk for det sørøstre Ny-Guinea
*** *S. v. ashbyi*, endemisk for Nord-Australia
*** *S. v. flaviventris*, endemisk for Torresstredet og Nordøst-Australia (Kapp York-halvøya og Queensland)
*** *S. v. vieilloti*, (nominatformen) endemisk for Øst-Australia

## Referanser


## Eksterne lenker
*
Ketil Haukaas

**Ketil Haukaas** (født 20. mars 1963) er en norsk jurist som er assisterende sjef for Kripos. Han har tidligere arbeidet i Justis- og beredskapsdepartementet og i politidistrikt samt som statsadvokat.

## Biografi
Ketil Haukaas var elev ved Stavanger katedralskole.Han er cand. jur. og har juridisk embetseksamen fra Universitetet i Bergen fra 1988. Etter endt studie arbeidet han i to år som saksbehandler i Justisdepartementets polaravdelingen. I 1990 ble han ansatt som politiadjutant ved Sør-Varanger politikammer. 

I 1993 ble Haukaas utnevnt til politiinspektør og politimesterens stedfortreder ved samme politikammer. Han var i denne stillingen inntil han i 1995 ble utnevnt til statsadvokat ved Rogaland statsadvokatembeter. 19. desember 1997 ble han konstituert i statsråd som politimester i Sør-Varanger politidistrikt.

Ketil Haukaas kom til Kripos i 2005 fra Østfinnmark politidistrikt. Fra 2006 var han assisterende sjef for Kripos frem til han tok over som midlertidig Kripos-sjef etter Odd Reidar Humlegaard som i august 2012 ble utnevnt til politidirektør.

## Referanser
Flateyjardalur

**Flateyjardalur** er en fraflyttet kyst nord på Island på halvøya Flateyjarskagi, ved bukten Skjálfandi. Fra kysten strekker seg en dal, Flateyjardalsheiði, sydover til Fnjóskadalur. Flateyjardalur er oppkalt etter øya Flatey, som ligger like utenfor kysten. *Finnboge den ramme*, en av Islendingesagaene, finner sted på kysten. De siste innbyggerne reiste bort i 1953. Samme året ble en vei bygd fra Fnjóskadalur til Flateyjardalur og området ble forbundet til andre deler av regionen. Det står tre betonghus på kysten, bygd sent i 1920-årene, som i dag bare blir benyttet som sommerhus. Ved den gamle gården Brettingsstaðir ligger en gravplass rundt grunnmuren til en gammel kirke, som ble tatt ned og flyttet til Flatey etter at området ble fraflyttet. Mange turister besøker Flateyjardalur om sommeren. 

## Eksterne lenker
*Reiseguide til Flateyjardalar
Olympic ’64

**Olympic '64** var et 60-tallsband fra Romania som spilte beat og etnisk rock.

## Begynnelsen
Olympic '64 hadde sine røtter i bandet *Pioneers*, som ble startet i 1961 av elever ved ‹‹Mihai Viteazul››-gymnaset i București og elever fra Den greske skolen. Blant de opprinnelige medlemmene var: Dimitrie William *Piki* Inglessis (gitar), Lukis Viratsonis (gitar), Mihai Teodorescu (klaver), Antheos (kontrabass), Titel Tățulescu (trommer).

I begynnelsen samarbeidet de også med Cornel Guriță som vokalist.

I oktober 1964 opptrådte de for første gang på fjernsyn, og produsent Valeriu Lazarov foreslo at de skulle skifte navn til **Olympic '64**.

 Medlemmener:
1965: Cornel Guriță (vokalist, gitar) / «Picky» Inglessis (solo gitar, vokalist) / Alexandru Preda (gitar) /  Dinu Rădescu (bassgitar) / Costin Petrescu (trommer) 

1966: Dorin Liviu Zaharia  (vokalist) / Dimitrie «Picky» Inglessis (sologitar) / Mircea Marian (orgel) / Dan Dimitriu (bassgitar, cello) / Costin Petrescu (trommer). Inglessis, Marian og Dimitriu var studenter ved Musikkhøyskolen, Zaharia studerte filosofi, mens Petrescu studerte arkitektur.

Om sommeren pleide de å spille tre måneder ved restauranten Perla i Mamaia, og om vinteren ved baren Mon Jardin i București.

## Premier
* Premie for konsertoppføring og rumensk stil (i forbindelse med rockeoperaen «Decameronul focului alb»), CLUB A-festivalen, 1969

## Diskografi
* *Cântic de haiduc/Ziua bradului de noapte* (single), Electrecord, 1971

## Referanser


## Bibliografi
* Doru Ionescu, *Timpul chitarelor electrice*, Humanitas Educational, București, 2005

## Se også
* Dorin Liviu Zaharia
Ehab Fuad Ahmed Nagi

**Ehab Fuad Ahmed Nagi** (født 17. september 1968) er en jemenittisk tidligere friidrettsutøver som spesialiserte seg i sprintløp. 

Han representerte Sør-Jemen under Sommer-OL 1988 i Seoul, der han ble utslått i de innledende rundene. 

## Referanser


## Eksterne lenker
*
Giovanni Agnelli (1921–2003)

**Giovanni «Gianni» Agnelli** (1921–2003) var Italias rikeste mann og politiker.

Fiat ble startet i 1899 av farfaren Giovanni Agnelli (sen), mens faren Edoardo (1879–1935) også var tungt inne før sin tidlige død i en flyulykke. Gianni Agnelli studerte litt jus i hjembyen men praktiserte ikke. Etter å ha kjempet under den andre verdenskrig ble Gianni familieoverhode etter farfarens død i 1945, mens den gamle Vittorio Valletta (1883–1967) fortsatte som sjef for Fiat frem til 1966. Gianni var styreformann for Juventus 1947–55 og giftet seg i 1953 med den aristokratiske interiørarkitekt Donna Marella Caracciolo di Castagneto (født 1927). 
Etter å ha tatt over ledelsen for Fiat i 1966 kontrollerte han til tider over fire prosent av Italia's bruttonasjonalprodukt.  I 1991 ble han livstidssenator, og i 1996 ga han seg som sjef og ble etterfulgt av andre i familien da sønnen Edoardo (1954–2000) ikke var interessert. Dattersønnen John Elkann ble med i 1997 og overtok i 2010 som styreleder.

## Referanser
KV55

**KV55** i Kongenes dal utenfor Luxor i Egypt var gravplass for farao Akhenaton fra Egypts 18. dynasti. Graven ble funnet i 1907 av Edward Ayrton.

Graven er uthugd i bakken i hovedwadien rett sør for KV6. Sannsynligvis ble inngangen til KV55 tildekket sjaktmasser da KV6 ble gravd. KV55 er en av de minste i Kongenes dal og opptar bare 84&nbsp;m2. 

Opprinnelig var KV55 antagelig forvaringsplass for artefakter fra den kongelige gravplassen i El-Amarna, for å senere bli omgjort til grav. Dronning Tiye ble muligens begravd i KV55 for å senere bli flyttet til KV35.

I KV55 ble det funnet en mumie som har vært omdiskutert, men flere undersøkelser viser at mumien med stor sannsynlighet tilhører Akhenaton.

## Referanser




## Litteratur
*
KV4

**KV4** i Kongenes dal utenfor Luxor i Egypt var gravplass for farao Ramses XI fra Egypts 20. dynasti.

Gravkammeret er utgravd i den sørøstre delen av den hovedsakelige wadien i Kongenes dal. Gravkammeret ble aldri ferdigstilt, og det er uklart hvor Ramses XI ble begravd. Ramses XI var den siste farao som bygde sin grav i Kongenes dal.

## Referanser
KV3

**KV3** er et gravkammer  ved hovedtilgangseveien til Kongenes dal ved Luxor i Egypt. Det var muligens tiltenkt en sømm av farao Ramses III, men det finnes ingen beviser for at det kammeret noensinne ble brukt til noen begravelse.

Teglstein påstedet er med på å sannsynliggjøre at KV3 var kristent kapell under Det bysantinske rikes tid.

## Litteratur
* Nicholas Reeves og Richard H. Wilkinson: *Das Tal der Könige. Geheimnisvolles Totenreich der Pharaonen.* Bechtermünz, Augsburg 2000, ISBN 3-8289-0739-3, s. 161.

## Eksterne lenker
* 
* Theban Mapping Project: KV3
Trelevende

**Trelevende** eller **arboreal** brukes mest som et vitenskapelig og faglitterært uttrykk for å beskrive arter som enten hovedsakelig eller helt lever i, på, eller i nær tilknytning til trær over bakkenivå. Eksempler er fugler som er nært knyttet til bestemte eller vilkårlige trær og skoger (for eksempel kolibrier), planter som snylter på trær (for eksempel misteltein og orkidéer), trelevende insekter (som barkbiller), ekorn, flygehunder, dovendyr, koala, trekenguruer og orangutanger som hovedsakelig lever i trærne.

Motsatsen til en trelevende tilværelse er gjerne å være terrestrisk; altså å leve på bakken. Mange dyr lever imidlertid både trelevende og terrestrisk (som lemurer, sjimpanser, treleoparder og leopard), men kan ofte hovedsakelig regnes til den ene kategorien.

## Se også
* Terrestrisk
* Fossorial
* Limnisk
* Marin

## Referanser
Einar Gilsson

**Einar Gilsson** (norrønt: *Einarr Gilsson*), død ca 1369, var en islandsk skald og trolig den første skalden som diktet i diktformen *[[rímur]]*. Han levde på 1300-tallet.

## Liv
Tidspunkt for Einar Gilssons fødsel og død er usikre, og det er også hans familiebakgrunn. Det er imidlertid gjettet på at han tilhørte den berømte Gilsbakkaslekten. Han er omtalt et par ganger i brev på midten av 1300-tallet - første gang i 1339 – og disse bekrefter at han bodde ved Skagafjorden i det nordlige Island. Fra 1367 til 1369 var han lagmann (*lögmaðr*) for nord- og vestisland. Einar døde sannsynligvis i 1369.

Han var gift med Arnfríður Helgadóttir, brordatter til lagmann Þórðar Egilssonar. De hadde sønnen Dálkur Einarsson som var bonde i Bólstaðarhlíð.

## Diktning
Einar viktigste verk er *Ólafs ríma Haraldssonar* som regnes som den eldste rímur på Island, og som har blitt bevart i * [[Flatøybok]] *. Diktet består av 65 vers på versemålet *[[ferskeytt]]* og handler om Olav den helliges liv, Slaget på Stiklestad, Olavs død og jærtegnene etter hans død. Einar har basert diktet på Snorre Sturlasons sagaframstilling i Olav den helliges saga.

De andre diktene vi kjenner fra Einars diktning har overlevd bare fordi de har blitt inkludert i Arngrim Brandssons *Guðmundarsaga* om den helgenkårede biskop Gudmund Arason. Diktstrofer er flettet inn i sagaen enkeltvis eller i mindre grupper. Man har kunnet henføre versene til tre forskjellige diktverk:

* En dråpa i versemålet dróttkvætt om biskop Gudmund (*Guðmundarkvæði*). Fra dette diktet er 40 vers bevart, kanskje også 3 vers til som på usikkert grunnlag er tillagt abbeden og skalden Arngrim Brandsson som også diktet om Gudmund.
* 17 versestrofer fra et dikt eller en dråpa i hrynhent om samme biskop som gjengir en samtale mellom Gudmund og erkebiskop Tore i Nidaros. (*Vísur um Guðmund biskup*).
* I sagaen er også tatt inn en flokk (*flokkr*) om et overnaturlig vesen, en *selkolla* som biskop Gudmund fikk uskadeliggjort. 21 vers er bevart av disse *Selkolluvísur*.
 
## Kunstnerisk vurdering
Einar Gilsson var ingen stor poet. Filologen Finnur Jónsson sier om ham at *«Det er af alt dette klart, at Einar har været en religiøs natur, der særlig valgte sig helgenæmner at digte om. Som digter står han i det hele ikke højt.»* Men uansett hvordan Einar verdsettes som poet, så markerer hans *Ólafsríma* et vendepunkt: Etter denne tid ble poesien på Island i mer enn 500 år helt dominert av rímur, på samme måte som dróttkvætt hadde vært framherskende i de siste århundrene før Einar.

## Referanser


## Eksterne lenker
* Finnur Jónsson, ''Den oldnorske og oldislandske litteraturs historie'', bd. III
* ''Óláfs ríma Haraldssonar'' (på norrønt)
* Einar Gilssons dikt på Skaldic Poetry of the Scandinavian Middle Ages
Abdalelah Haroun

**Abdalelah Haroun** (arabisk: عبد الإله هارون,); (1997–2021) var en sudanskfødt sprinter, som siden februar 2015 representerte Qatar. Han fremste internasjonale meritter var gull på 400 meter og 4 &times; 400 meter ved Asiamesterskapet i friidrett 2015, og gull på 400 meter og 4 &times; 400 meter stafett også ved Asiamesterskapet i friidrett innendørs 2015. Han fikk også sølv på 400 meter ved VM i friidrett innendørs 2016. 

Det har vært usikkerhet rundt hans fødselsdato. Han ble rekruttert til Qatar fra Sudan, og tidlige undersøkelser antydet at han var født 1. januar 1996, men han stod ved sin død oppført med 1. januar 1997 som fødselsdato hos IAAF.

Qatars olympiske komité meldte 26. juni 2021 om Harouns død etter en ulykke. 

## Idrettskarriere
### 2014
Haroun løp 400 meter på 45,74 ved et stevne i Doha i april 2014. 

### 2015
Hans første stevne etter at han ble godkjent for å representere Qatar 2. februar var XL Galan i Stockholm 19. februar. Der vant han B-finalen på 400 meter, og satte asiatisk innendørsrekord med tiden 45,39 sekunder. Tiden var også mesterskapsrekord og den tredje beste juniortiden i verden noen sinne. Dette var også hans første innendørsstevne. 

I det arabiske mesterskapet i friidrett 2015 i Bahrain i april vant han 400 meter, med 44,68. I mai vant han 400 meter ved den separate asiatiske konkurransen ved Diamond League-stevnet i Doha, med tiden 44,85. 

Han vant 400 meter ved asiamesterskapet i friidrett 2015, foran Yousef Ahmed Masrahi og Kentaro Sato, og han deltok der også på Qatars lag som vant 4 &times; 400 meter stafett med ny mesterskapsrekord på 3:02,50. 

### 2016
I asiamesterskapet i friidrett innendørs 2016 vant han 400 meter på tiden 45,88, og Qatar vant også 4 &times; 400 meter. I mars deltok han ved VM i friidrett innendørs 2016, og fikk sølv på 400 meter, bak Pavel Maslák. 

## Referanser


## Eksterne lenker
* 
*  Profil hos All-Athletics
STS «Sedov»

**STS «Sedov»** (russisk: Седов), (tidligere **«Magdalene Vinnen II»** (1921–1936) og **«Kommodore Johnsen»** (1936–1948)), er en firemastet stålbark som i nesten 80 år har vært det største tradisjonelle seilskipet i drift. «Sedov» ble opprinnelig bygget som et tysk lasteskip, og er i dag et skoleskip, som trener kadetter fra universitetene i Murmansk, St. Petersburg og Arkhangelsk. Hun deltar regelmessig i de store maritime internasjonale arrangementene som en privilegert vert og har også vært en vanlig deltaker i The Tall Ships' Races.

## Eksterne lenker
* 
* 
*  Sedov, STS Sedov: About the ship
Florentin Pogba

**Peïlé Florentin Pogba** (født 1990) er en fransk-guineansk fotballspiller som fram til 1. juli 2025 spilte for den belgiske klubben RE Virton, som den tidligere franske landslagspilleren N’Golo Kanté eier.

Pogba var tidligere klubbløs fra 2020, men ble klar for Sochaux-Montbéliard fra 1. juli 2020.
 
Florentin Pogba er bror til fotballspillerne Paul Pogba og Mathias Pogba.

## Referanser


## Eksterne lenker
*
Toni Martinez

**Antonio «Toni» Martínez López** (født 1997) er en spansk fotballspiller som spiller for .

Den 22. april 2016 skrev han under treårskontrakt med den engelske klubben .

## Referanser


## Eksterne lenker
*
Zemar

**Zemar** (Bibelsk hebraisk: צֻמֻר, *Tzumur*; egyptisk: *Smr*; akkadisk: *Sumuru*, *Simirra*) var en fønikisk by i det som nå er Syria. Zemar var et viktig handelssenter.

Zemar (som «Sumura» eller «Sumur») nevnes i Amarnabrevene; Ahribta oppgis som dens hersker. Den var understilt Rib-Hadda, kongen av Byblos, men gjorde opprør mot ham og sluttet seg til Abdi-Ashirtas foksende kongedømme Amurru. Pro-egyptiske grupperinger kan så ha grepet makten der igjen, men Abdi-Ashirtas sønn, Aziru, gjenerobret Zemar.

Av Maurice Dunand og N. Salisby ble byen knyttet til det arkeologiske funnsted Tell Kazel i 1957.

## Litteratur
* Birgit Brandau, Hartmut Schickert: *Hethiter, die unbekannte Weltmacht.* Piper, München 2001, ISBN 3-492-04338-0.

## Referanser
Matoma

**Tom Stræte Lagergren** (født 1991 i Åsnes i Hedmark), som kaller seg for **Matoma**, er en norsk musikkprodusent innen sjangeren tropical house. Han har en bachelor i musikkteknologi og produksjon fra NTNU. 

Han opptrådte på Coachella-festivalen og på Tomorrowland i 2016.

I 2021 og 2022 var han en av dommerne i den norske sangkonkurransen *[[The Voice – Norges beste stemme]]*. I 2021 var han delaktig i å etablere den norske musikkteknologibedriften Masterchannel.

Matoma er  BlimE- artist i 2025 sammen med Agnete Saba. 

## Karriere
Artistens gjennombrudd kom da han slapp låten «Old Thing Back» sammen med The Notorious B.I.G, samt Ja Rule og Ralph Tresvant. Låten nådde andreplass på VG-lista, og var verdens mest delte låt i februar 2015. Han ble nominert til prisen årets nykommer under P3 Gull 2015 og ble nominert til to priser under Spellemannprisen 2016: Årets nykommer for debutalbumet *Hakuna Matoma* og årets låt for «False Alarm».

## Referanser


## Eksterne lenker
* 
* 
*
KV63

**KV63** er et kammer i Kongenes dal, ca. 5&nbsp;km vest for byen Luxor i Egypt. Forskerne antar at dette ikke har vært en grav, men et sted der man oppbevarte utstyr og remedier til bruk i balsameringsprosesser. Sannsynligvis er de gjenstandene som ble funnet i KV63, det som ble igjen etter balsameringen av farao Tutankhamon, hvis grav (KV62) ligger bare 15&nbsp;meter nord for KV63. Tutankhamon døde i år 1323&nbsp;f.Kr. Man tror at KV63 ble stengt for godt en gang mellom 1337 og 1334&nbsp;f.Kr.

KV63 ble oppdaget 10. mars 2005. Den 10. februar 2006 ble funnet offentliggjort av den egyptiske arkeologen dr. Zahi Hawass. Dette var det første kammeret som var blitt oppdaget i Kongenes dal siden 1922, da Tutankhamons grav ble funnet.

Kammeret har blitt utgravd av den amerikanske egyptologen Otto Schaden. Utgravningene startet i februar 2006, og da tok man for gitt at også KV63 var en grav likesom de øvrige kamrene i Kongenes dal. 

Inngangen til kammeret er en vertikal sjakt som er om lag fem meter dyp. Sjakten leder inn til en halvannen meter høy dør av stenblokker. Da arkeologene åpnet denne døren i 2006, fant de at kammeret består av ett eneste rom. Rommet i KV63 inneholdt syv trekister, hvorav en barnekiste og en kiste beregnet på et spedbarn. Barnekisten og to av kistene for voksne var utstyrt med gule dødsmasker, mens de øvrige hadde svarte dødsmasker. Noen forskere har lansert teorien om at gule dødsmasker viste at den avdøde var en pike eller en kvinne. Man fant også 28 krukker som er ca. 75&nbsp;cm høye og laget av henholdsvis leirgods eller alabaster. Krukkene veide mellom 40 og 43 kg. Ingen av kistene inneholdt noe lik. Det man fant i kistene og krukkene var rester av balsameringsutstyr, som for eksempel store mengder av natriumkarbonat. Dessuten fant man fem puter i kammeret, noe som er et svært sjeldent funn. Sannsynligvis betraktet man alle rester etter balsameringsprosessen som hellige, og derfor ble de lagret i dette kammeret.

KV63 har flere arkitektoniske likheter med gravene KV46 og KV55. Oppbevaringskrukkene som ble funnet i KV63 har likheter med krukker i KV46 og KV54 (som inneholder rester etter balsameringen av Tutankhamon). Det er også blitt funnet segl i KV63 som er nesten identiske med segl fra Tutankhamons grav. Samlet sett er det meget som tyder på at det som finnes lagret i KV63 er restene etter balsameringen av farao Tutankhamon.

## Referanser
Akerselva (sang)

**«Akerselva»** er en sang skrevet av Vilhelm Dybwad til østerrikeren Leopold Sprowackers melodi som en hyllest til Akerselva, hvor mye bedre den er enn alle andre elver i verden.

Sangen ble først fremført av Harald Otto i 1906 som del av Centralteatrets underholdningsforestilling «Verdens Undergang».

Sangen finnes på flere plateinnspillinger, blant annet på *[[Frem fra Glemselen kap.17]]* med Helge Borglund, og i duett med Hans Aleksander Hansen og Albert Nordengen på den doble LP-platen *Jeg har mitt hjerte i Oslo* (Talent) i 1979. Lars Lillo-Stenberg hadde også en versjon på albumet *[[Oslo (album)|Oslo]]* i 2000.

Refrenget lyder slik:
 
Nyland var myntet på Nylands mekaniske verksted, og H.A.H. var Hans Arnt Hartvig Paulsen («Kølapålsen»). Navnet  H. A. H. Paulsen sto skrevet med store bokstaver på en av bygningene på hans lagertomt på Paulsen-kaia på østsiden av Akerselvas utløp, tvers overfor Nylands mekaniske verksted. På Paulsen-kaia ble det nye Munchmuseet etter tegninger av den spanske arkitekt Juan Herreros oppført fra 2016 til 2020. Han vant arkitektkonkurransen i 2008 med prosjektet «*Lambda*».

## Referanser
Avan

**Avan** (lulesamisk: "Appo") er et tettsted i Luleå kommune i Norrbottens län i landskapet Norrbotten i Sverige. I 2010 hadde tettstedet 200 innbyggere.

Avan ligger på sørbredden av Luleälven, midt mellom Boden og Luleå. Fra Avan går Avanleden, en fergeforbindelse over Luleälven til Norra Sunderbyn, som trafikkeres av kabelfergen «Theresia». 

## Referanser
Ungdommens fylkesutvalg i Sør-Trøndelag

**Ungdommens Fylkesutvalg i Sør-Trøndelag** (**UFU Sør-Trøndelag**) er et partipolitisk uavhengig rådgivende organ organisert under Sør-Trøndelag fylkeskommune. Per 2017 er leder av utvalget Ina Marie Kvithyll.
## Historie
Organet ble startet opp i 2005 da fylkestinget i Sør-Trøndelag vedtok å opprette et organ for unge i fylket for å ivareta ungdoms medvirkning og deltakelse i samfunnsutviklingen. Den første tingsamlingen (UFT) ble holdt på Oppdal høsten 2005. Her ble retningslinjer for både UFT og UFU vedtatt.

Etter sammenslåingen av Sør- og Nord-Trøndelag i 2018 ble UFU Trøndelag opprettet som beholder UFU Sør-Trøndelag sin funksjon i det nye fylket. 

## Struktur
Utvalget består av ni representanter, hvorav syv er faste representanter og to er vararepresentanter. Representantene er mellom 13 til 25 år gamle. Disse velges på Ungdommens fylkesting (UFT) som arrangeres en gang årlig. Faste UFU-representanter velges for en periode på to år, leder, nestleder og vararepresentanter for en periode på ett år. Representantene kan stille til gjenvalg etter endt periode, så lenge de fortsatt kvalifiserer seg til alderskravene nevnt over.

## Ungdommens fylkesting
*Ungdommens fylkesting skal være et talerør for ungdommen i Sør-Trøndelag, og skal fremme ungdommens interesser. Ungdommens fylkesting skal videre stimulere til økt politisk engasjement blant ungdom, gjennom å være en arena hvor ungdom i Sør-Trøndelag kan gi uttrykk for sine meninger og diskutere disse med andre jevnaldrende.*Ungdommens fylkesutvalg står ansvarlig for arrangeringen av Ungdommens fylkesting. Hver kommune i Sør-Trøndelag blir invitert til å stille med to delegater. Trondheim kommune blir imidlertid invitert til å stille med tre delegater, grunnet praktisering av en annen struktur enn de andre ungdomsrådene i Sør-Trøndelag. Det er hovedsakelig to formål med Ungdommens fylkesting;

# Utarbeide et resolusjonprogram
# Valg av representanter til UFU

## Ungdommens fylkesutvalg
Ungdommens fylkesutvalg velges på UFT. UFUs hovedoppgave er å følge opp resolusjonsprogrammet som ble utarbeidet på UFT. I tillegg til dette skal også utvalget være kontaktledd til de kommunale barne- og ungdomsrådene, samt være en referansegruppe for fylkeskommunens arbeid med planer og saker som har med barn og ungdom å gjøre.

## Referanser
Övre Svartlå

**Övre Svartlå** (lulesamisk: *Bulldo*) er et tettsted i Boden kommune i Norrbottens län i landskapet Norrbotten i Sverige. I 2010 hadde tettstedet 201 innbyggere.

## Referanser
Boyd Haley

**Boyd Haley** (født 22. september 1940) er en tidligere professor i kjemi ved Universitetet i Kentucky.

Haleys laboratorium har i hovedsak fokusert på biokjemiske og biomedisinske problemstillinger som involverer kontroll på molekylært nivå, spesielt i biologiske systemer som reguleres av protein-nukleotid-interaksjoner hvor involvert bioenergi kommer til uttrykk gjennom stedsspesifikke nucleotide bindinger av høy affinitet eller gjennom protein-substratfosforylering. Han har også undersøkt effekten av kvikksølv på vev og publisert på likheter mellom disse og enkelte biokjemiske endringer som er rapportert i nerveceller i Alzheimers sykdom og autisme. Hans synspunkter om kvikksølv og bruk av amalgam i tannfyllinger strider mot den vitenskapelige konsensus på området.

Haley var blant dem som tidlig talte for å fjerne kvikksølvforbindelsen thiomersal som konserveringsmiddel i barnevaksiner, da han mente at dette var årsaken til økningen i antall autismediagnoser. Han uttalte at dersom antall autismetilfeller ikke avtok ved utfasing av thiomersal ville det motbevise hypotesen. Selv om dette ikke skjedde har Haley fortsatt å hevde en slik sammenheng, og i 2010 kom det også frem at han driver et selskap som selger et kosttilskudd som angivelig skal rense kroppen for kvikksølvforgiftning.

## Referanser